
П РА В И Л  А

на ОУ ”Христо Ботев”, с.Крайници
за организирането и провеждането на
вътрешноинституционалната квалификация
и за отчитането на участието на педагогическите специалисти в предлаганите форми за повишаване на квалификацията










І. ОБЩИ ПОЛОЖЕНИЯ
Настоящите правила определят организирането и провеждането на вътрешноинституцио- налната квалификация и отчитането на участието на педагогическите специалисти в предлаганите форми за повишаване на квалификацията в ОУ „Христо Ботев“, с. Крайници.
      Същите са разработени в съответствие с изискванията на Наредба № 15 от 22 юли 2019 г.  за статута и професионалното развитие на учителите, директорите и другите педагогически специалисти.

      ІІ. ПРАВИЛА ЗА ОРГАНИЗИРАНЕ, ПРОВЕЖДАНЕ И ОТЧИТАНЕ НА ВЪТРЕШНОИНСТИТУЦИОНАЛНАТА  КВАЛИФИКАЦИОННА  ДЕЙНОСТ
 
 1. Вътрешноинституционалната квалификация  се организира и провежда съгласно План за квалификационната дейност, като част от годишния план за дейността на училището и в съответствие с политиките и приоритетите, определени в стратегията за развитието на ОУ „Христо Ботев“.
2. Директорът на институцията  упражнява контрол по отношение на изпълнението на плана за квалификационната дейност и участието на педагогическите специалисти в квалификационните дейности на национално, регионално и институционално ниво.
3. Повишаването на квалификацията на педагогическите специалисти за професионално развитие се извършва от:
· специализирани обслужващи звена, висши училища и научни организации;
· обучителни организации, чиито програми за обучение са одобрени от министъра на образованието и науката и са вписани в информационен регистър.
4. Видове квалификация на педагогическите специалисти, в зависимост от потребностите, целите и съдържанието на обученията е: 
      4.1.Въвеждаща – насочена към усвояване на знания и формиране на умения, въвеждащи в професията, ориентирана към адаптиране към образователната среда и за методическо и организационно подпомагане. Въвеждащата квалификация е задължителна подкрепа за педагогически специалисти: 
· Постъпили за първи път на работа в системата на предучилищното и училищното образование;
· Назначени на нова длъжност, включително по управление на институцията;
· Заемащи длъжност след прекъсване на учителския си стаж по специалността за повече от две учебни години;
· При промяна на учебните планове и учебните програми в училището;
     4.2.Продължаваща – насочена към непрекъснато професионално и личностно усъвършенстване, за кариерно развитие и успешна реализация чрез периодично актуализиране и допълване на знанията, уменията и компетентностите:
· по учебни програми за съответния учебен предмет или програмни системи;
· по професионалния профил на педагогическия специалист;
· за развитие на умения за преподаване по ключовите компетентности;
· за познаване и прилагане на иновативни подходи в образователния процес;
· за кариерно ориентиране и консултиране на учениците;
· за организационни и консултативни умения;
· за управление на институцията и работа със заинтересовани страни;
· за участие в проучвания, изследователска и творческа дейност;
· за придобиване на по-висока професионално-квалификационна степен;
· за придобиване на нова или допълнителна професионална квалификация или специализация.
5.Въвеждащата квалификация може да се организира в рамките на вътрешноинституционалната квалификация. 
6.Продължаващата квалификация се извършва от висши училища, научни организации, специализирани обслужващи звена или обучителни организации, чиито програми са одобрени от министъра на образованието и науката или от оправомощено от него длъжностно лице.
         7.Организационни форми за повишаване на квалификацията са:
(1) за продължаващата квалификация: 
· Курсове, семинари, тренинги, школи, практикуми, лектории, уебинари;
· Професионално-педагогическа специализация  за придобиване на ПКС;
· Майсторски клас като интерактивна форма на обучение на учители-новатори чрез представяне на педагогическите им постижения, споделяне на положителен професионален опит, обсъждане на актуални тенденции и прилагане на иновативни технологии и практики;
· Форуми (научно-практически конференции, пленери, кръгли маси) за представяне на резултати от проучвания, изследователска и творческа дейност, за професионална изява и представяне на добри, иновативни практики или постижения;
· Специализации, свързани с методическата, педагогическата, психологическата подготовка на педагогическите специалисти, с конкретната предметна област или с управление на образованието;
(2) за вътрешноинституционалната квалификация :
· Лектории, вътрешноинституционални дискусионни форуми;
· Открити практики, методическо подпомагане, презентации на творчески проекти;
· Резултати и анализи на проведени педагогически изследвания и постижения;
· Споделяне на иновативни практики.
8. Във форми за повишаване на квалификацията могат да участват педагогически кадри, които работят в училището.
9. Педагогическите кадри се включват в организирани форми за повишаване на квалификацията:
· по собствено желание; 
· по препоръка на работодателя;
· по препоръка на експерти на РУО – Кюстендил и МОН. 
10. Условията за участие във форми за повишаване на квалификацията (трудовоправни, финансови и др.) се договарят между педагогическите кадри и директора на училището по реда на чл.234 от Кодекса на труда и в съответствие с Раздел ІІІ на ЗПУО и Наредба № 15/22.07.2019г. за статута и професионалното развитие на учителите, директорите и другите педагогически специалисти. 
11. За участие в процедурите за придобиване на професионално – квалификационни степени директорът на училището осигурява ползването на поисканата от учителя част от редовния платен годишен отпуск за съответната година. Заявки за включване в процедура за придобиване на ПКС се подават до директора съгласно сроковете на обучаващите институции. 
 12. Приоритетно във формите за повишаване на квалификацията по Национална програма „Квалификация на педагогическите специалисти“ се включват педагогически кадри, които: 
- преподават по учебни предмети или направления, за които са въведени нови ДОС; 
- заемат педагогическа длъжност, която е нова за образователната система; 
- преминават на нова педагогическа длъжност; 
- заемат учителска длъжност след прекъсване на учителския си стаж по специалността за повече от три години.  
13. Педагогическите специалисти са длъжни да повишават квалификацията си:
1. по програми на организациите по  т. 3  в не по-малко от 48 академични часа за всеки период на атестиране;
2. в рамките на вътрешноинституционалната квалификация - в не по-малко от 16 академични часа годишно за всеки педагогически специалист.
 14. За участие в обучения за повишаване на квалификацията, извършвани от организации по  т. 3 на педагогическия специалист се присъждат квалификационни кредити. Един квалификационен кредит се присъжда за:
· участие в обучение с продължителност 16 академични часа, от които не по-малко от 8 академични часа са присъствени;
· подготовка, представяне и публикуване на доклад от педагогически форум от международно, национално или регионално ниво;
· научна или научно-методическа публикация в специализирано издание.
15. Обучението за повишаване на квалификацията се извършва по програми в присъствена или в частично присъствена форма, като обучението в частично присъствена форма се извършва при присъствени не по-малко от 50 на сто от общия брой академични часове по програмата, като в неприсъствените академични часове се провеждат подготовка, консултиране и/или изпълнение на поставена от обучителя задача, за които следва да е налице документиран резултат.
 16.  Квалификационни кредити се присъждат от институциите и организациите по  т. 3 и се удостоверяват с документ за допълнително обучение.     
17. За всеки период на атестиране всеки педагогически специалист е длъжен да придобие не по-малко от 3 квалификационни кредита от участие в обучения за повишаване на квалификацията.
 18. Повишаването на квалификацията на педагогическите специалисти може да се организира и от училището чрез обмяна на добри практики в различни форми, както и по международни и национални програми. Вътрешноинституционалната квалификация се измерва в академични часове и за нея не се присъждат квалификационни кредити. 
19. Системата от квалификационни кредити осигурява възможност за: 
1. натрупване на квалификационни кредити за всеки период на атестиране с цел кариерно развитие; 
2. пренасяне и признаване на квалификационни кредити за периода на атестиране при промяна на местоработата
3. признаване на преминато обучение за повишаване на квалификацията при кандидатстване в процедура за придобиване на професионално-квалификационна степен; 
4. улесняване на професионалната мобилност
20. Педагогически специалист, който желае признаване на повишаването на квалификацията, подава заявление  до началника на съответното регионално управление на образованието, който организира процедурата по признаване на кредити.
21.  Вътрешноинституционалната квалификация  се отчита чрез:
· брой на академичните часове от вътрешноинституционална квалификация на педагогическите специалисти през учебната година;
· карта /по образец/за отчитане на вътрешноинституционалната квалификация;
· присъствен списък на педагогическите специалисти, участвали в квалификацията;
· отчет от председателите на методичните колегии два пъти годишно на ПС – след първия учебен срок и в края на учебната година.
22. (1) За професионално усъвършенстване чрез повишаване на квалификацията,
педагогическите специалисти се атестират на всеки 4 години.
(2) Дейностите по атестирането се извършват по график, съгласуван с началника на регионалното управление на образованието и утвърден от работодателя.
(3) Атестирането педагогическите специалисти се извършва от атестационна комисия, определена от работодателя, съгласувано с педагогическия съвет.
(4) Оценката от атестирането се отразява в атестационна карта, която се съхраняват в трудовото дело на всеки педагогически специалист.

    ІІІ. МЕХАНИЗЪМ ЗА ФИНАНСОВА ПОДКРЕПА
1. Годишните средства за квалификация на педагогическите специалисти се определят в размер не по-малък от 1,2 % от годишните средства за работна заплата на педагогическия персонал и се предоставят за включването на педагогическите специалисти в квалификационни курсове. 
2.Образователната институция планира минимум 50 на сто от годишните средства за вътрешноинституционална и междуинституционална квалификации, провеждани под формата на методически семинари, лектории, дискусионни форми, открити практики, презентации на творчески проекти, резултати и анализи на проведени педагогически изследвания и др. с цел обмяна на добри практики, взаимно учене, споделяне и насърчаване за иновации и повишаване на общото ниво на квалификация.
3.Работодателят осигурява платен служебен отпуск за участие в квалификационни форми, провеждани на територията на населеното място, в което се намира образователната институция.
4.Работодателят командирова участниците в квалификационни форми, когато те се провеждат извън населеното място, в което се намира образователната институция.
5. Вътрешноучилищната квалификационна дейност се финансира от бюджета на училището. 
6. Финансирането на извънучилищната квалификационна дейност се осигурява в рамките на бюджета на училището, дарения по волята на дарителя, средства по проекти и програми за квалификация. 
7. Когато сумата за определена квалификационна дейност на даден служител надвишава финансовия лимит за квалификация в училището, финансирането става с лично участие на служителя. 
8. При наличието на изявено желание от определен учител за участие в квалификационен курс на собствени разноски, след съгласуване с директора на училището, му се предоставя тази възможност.
9. Разходите по процедурите за придобиване на всяка професионално-квалификационна степен се заплащат от учителите.


          Правилата са приети на заседание на ПС с Протокол № 09/04.09.2024 г. и са неразделна част от План за вътрешноинституционалната квалификационна дейност за учебната 2024/2025 година в ОУ „Христо Ботев“, с. Крайници.


